CELEX: 32011D0741
Language: hu
Date: 2011-11-14 00:00:00
Title: 2011/741/: A Bizottság határozata ( 2011. november 14. ) a 94/9/EK európai parlamenti és tanácsi irányelv 7. cikkének alkalmazásában a német hatóságok által az Expert XP-Ex-1 márkájú mobiltelefon tekintetében elfogadott tiltó intézkedésről ATEX DE-01-11 (az értesítés a C(2011) 8046. számú dokumentummal történt) EGT-vonatkozású szöveg

16.11.2011   
            
            
               HU
            
            
               Az Európai Unió Hivatalos Lapja
            
            
               L 297/66
            
         A BIZOTTSÁG HATÁROZATA
   (2011. november 14.)
   a 94/9/EK európai parlamenti és tanácsi irányelv 7. cikkének alkalmazásában a német hatóságok által az „Expert XP-Ex-1” márkájú mobiltelefon tekintetében elfogadott tiltó intézkedésről ATEX DE-01-11
   (az értesítés a C(2011) 8046. számú dokumentummal történt)
   (EGT-vonatkozású szöveg)
   (2011/741/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok közelítéséről szóló, 1994. március 23-i 94/9/EK európai parlamenti és tanácsi irányelvre (1) (Atex-irányelv) és különösen annak 7. cikkére,
   mivel:
   
               (1)
            
            
               A 94/9/EK irányelv 2. cikkének (1) bekezdése kimondja, hogy a tagállamok megteszik a szükséges intézkedéseket annak biztosítására, hogy az irányelv hatálya alá tartozó felszerelések és védelmi rendszerek, illetve eszközök csak akkor legyenek forgalomba hozhatók és üzembe helyezhetők, ha azok megfelelő megépítés, karbantartás és rendeltetésszerű használat esetén nem veszélyeztetik a személyek egészségét és biztonságát, illetve adott esetben a háziállatok és vagyontárgyak biztonságát.
            
         
               (2)
            
            
               A 94/9/EK irányelv 7. cikkének (1) bekezdése értelmében, ha egy tagállam megállapítja, hogy egy CE-megfelelőségi jelet viselő és rendeltetésszerűen használt felszerelés, védelmi rendszer, illetve eszköz személyek biztonságát, valamint – adott esetben – háziállatok vagy vagyontárgyak biztonságát veszélyezteti, úgy megteszi a szükséges intézkedéseket az adott felszerelés vagy védelmi rendszer forgalomból való kivonására vagy forgalomba hozatalának, üzembe helyezésének, illetve használatának betiltására vagy szabad mozgásának korlátozására. A tagállam minden ilyen intézkedésről haladéktalanul tájékoztatja a Bizottságot, megjelölve döntése indokát.
            
         
               (3)
            
            
               A 94/9/EK irányelv 7. cikkének (2) bekezdése értelmében a Bizottság az érintett felekkel kezdeményezett konzultációt követően nyilatkozik arról, hogy a szóban forgó intézkedést indokoltnak tartja-e vagy sem. Ha az intézkedést indokoltnak tartja, a Bizottság tájékoztatja a tagállamokat, hogy a 94/9/EK irányelv 2. cikke (1) bekezdésében előírt kötelezettségeiknek megfelelően minden szükséges intézkedést meghozhassanak az érintett eszköz vagy védelmi rendszer tekintetében.
            
         
               (4)
            
            
               A német hatóságok 2011. március 17-én hivatalosan értesítették az Európai Bizottságot az Experts Intrinsic Safety Specialists (Groningsewet 7, NL-2994 LC Barendrecht, Hollandia) által gyártott XP-Ex-1 márkájú és típusú mobiltelefon forgalomba hozatalát megtiltó intézkedésről és a piacról/kiskereskedelmi forgalomból való kivonásáról. A Bizottsághoz benyújtott dokumentumban foglaltak szerint a termékkel kapcsolatban elvégezték a 94/9/EK irányelv 8. cikke (1) bekezdésének b) pontjában szereplő típusmegfelelőségi eljárást, amelyet a BKIEx – ExVÁ Robbanásbiztos Berendezések Vizsgáló Állomása Kft. (Mikoviny Sámuel u. 2–4., H-1037 Magyarország, 1418-as azonosító számmal rendelkező bejelentett szervezet) által kiadott BKI09ATEX0014 X. számú EK-típusvizsgálati tanúsítvány bizonyít.
            
         
               (5)
            
            
               A német hatóságok azzal indokolták intézkedésüket, hogy a termék nem felel meg a 94/9/EK irányelv 3. cikkében említett és a II. mellékletben, különösen annak 1.0.5. (Jelölés) és 1.3. (Potenciális gyújtóforrások) pontjában megállapított alapvető egészségvédelmi és biztonsági követelményeknek: az EN 60079-11:2007 „Robbanóképes közegek – 11. rész: Készülékek »i« gyújtószikramentes védelemmel” (IEC 60079-11:2006) harmonizált európai szabvány nem megfelelő alkalmazására vagy a szabvánnyal kapcsolatos hiányosságokra vonatkozóan a BKIEx – ExVÁ által kibocsátott EK-típusvizsgálati tanúsítvány a következő megjegyzéseket tartalmazza:
               
                           —
                        
                        
                           5.3. pont (nem megfelelő energia- és teljesítménykorlátozás),
                        
                     
                           —
                        
                        
                           6.3.1.1. pont (a minimális távolság figyelmen kívül hagyása: 4,2 V feszültség esetén 1,5 mm-es távolságot kell tartani, e helyett a jelenlegi távolság 0,2 mm),
                        
                     
                           —
                        
                        
                           10.5.3. pont (nem megfelelő áramellátás),
                        
                     
                           —
                        
                        
                           diagram/táblázat (a főáramkör korlátozó ellenállások nélküli kapacitása); a 299 μF maximális érték a megengedett érték háromezerszerese).
                        
                     
         
               (6)
            
            
               A német hatóságok a megállapításaikat alátámasztó vonatkozó dokumentumokkal, jelentésekkel, levelezéssel és a KEMA által készített, az XP-Ex-1 mobiltelefonra vonatkozó, 211518000/A számú minőség-ellenőrzési jelentéssel együtt továbbították a Regierungspräsidium Darmstadt Unit IV/Wiesbaden az Expert XP-Ex-1 mobiltelefon értékesítési tilalmára vonatkozó határozatát.
            
         
               (7)
            
            
               A német hatóságok szerint a mobiltelefon nem felel meg a 94/9/EK irányelvben a második kategóriába sorolt elektromos felszerelésekre vonatkozóan megállapított alapvető egészségvédelmi és biztonsági követelményeknek: a termék meghibásodás esetén szikrát bocsáthat ki, ezért az eredendő biztonságvédelmet biztosító üzemmódra vonatkozó követelményeknek nem felel meg. A német hatóságok megállapításai alapján a termék használata az 1. zónában nem biztonságos (2G kategória), és rendeltetésszerű használat esetén tűzveszélyes.
            
         
               (8)
            
            
               2011. április 8-i levelében a Bizottság arra kérte a gyártót (Experts Intrinsic Safety Specialists) és az EK-típusvizsgálati tanúsítványt kibocsátó bejelentett szervezetet (BKIEx – ExVÁ Robbanásbiztos Berendezések Vizsgáló Állomása Kft.), hogy jelezzék a német hatóságok által hozott intézkedéssel kapcsolatos észrevételeiket.
            
         
               (9)
            
            
               A levélre mindeddig nem érkezett válasz.
            
         
               (10)
            
            
               A rendelkezésre álló dokumentumok, valamint az érintett felek megjegyzései alapján vagy ezek hiányában a Bizottság úgy véli, hogy az „Expert XP-Ex-1” mobiltelefon nem felel meg a 94/9/EK irányelv 3. cikkében említett és a II. mellékletben, különösen annak 1.0.5. (Jelölés) és 1.3. (Potenciális gyújtóforrások) pontjában megállapított alapvető egészségvédelmi és biztonsági követelményeknek. Ezek a szabálytalanságok és a hozzájuk kapcsolódó technikai hiányosságok komoly kockázatot jelenthetnek a felhasználókra nézve,
            
         ELFOGADTA EZT A HATÁROZATOT:
   1. cikk
   A német hatóságoknak az Experts Intrinsic Safety Specialists (Groningsewet 7, NL-2994 LC Barendrecht, Hollandia) által gyártott XP-Ex-1 márkájú és típusú mobiltelefon forgalomba hozatalának megtiltására és a piacról/kiskereskedelmi forgalomból való kivonására irányuló intézkedése indokolt.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. november 14-én.
      
         
            a Bizottság részéről
         
         Antonio TAJANI
         
            alelnök
         
      
   
   
      (1)  HL L 100., 1994.4.19., 1. o.